Odluka Komisije od 29/09/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7363 - AREVA ENERGIES RENOUVELABLES / GAMESA ENERGIA / JV) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 22/05/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7189 - ALSO / ALPHA INTERNATIONAL) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)


title: 2006/473/EZ: Odluka Komisije od 5. srpnja 2006. o priznavanju nekih trećih zemalja i nekih područja trećih zemalja kao nezaraženih štetnim organizmima Xanthomonas campestris (svi sojevi patogeni za rod Citrus), Cercospora angolensis Carv. et Mendes i Guignardia citricarpa Kiely (svi sojevi patogeni za rod Citrus) (priopćena pod brojem dokumenta C(2006) 3024)

text:
               03/Sv. 44

               HR

               Službeni list Europske unije

               43

         32006D0473

               L 187/35

               SLUŽBENI LIST EUROPSKE UNIJE

         ODLUKA KOMISIJE
   od 5. srpnja 2006.
   o priznavanju nekih trećih zemalja i nekih područja trećih zemalja kao nezaraženih štetnim organizmima Xanthomonas campestris (svi sojevi patogeni za rod Citrus), Cercospora angolensis Carv. et Mendes i Guignardia citricarpa Kiely (svi sojevi patogeni za rod Citrus)
   (priopćena pod brojem dokumenta C(2006) 3024)
   (2006/473/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja organizama štetnih za bilje ili biljne proizvode u Zajednicu i protiv njihovog širenja unutar Zajednice (1), a posebno njezine točke 16.2, 16.3 i 16.4 odjeljka I. dijela A Priloga IV.,
   budući da:

               (1)

               Kako bi se dozvolilo unošenje plodova Citrus L., Fortunella Swingle, Poncirus Raf. i njihovih hibrida iz trećih zemalja u Zajednicu ili njihovo premještanje unutar Zajednice u skladu s Direktivom 2000/29/EZ, Odluka Komisije 98/83/EZ od 8. siječnja 1998. o priznavanju nekih trećih zemalja i nekih područja trećih zemalja kao nezaraženih štetnim organizmima Xanthomonas campestris (svi sojevi patogeni za rod Citrus), Cercospora angolensis Carv. et Mendes i Guignardia citricarpa Kiely (svi sojevi patogeni za rod Citrus) (2) priznala je neke treće zemlje i neka područja trećih zemalja kao nezaražene navedenim štetnim organizmima.

               (2)

               Od donošenja, Odluka 98/83/EZ bila je nekoliko puta izmjenjivana. Radi jasnoće i racionalnosti, potrebno je Odluku 98/83/EZ staviti izvan snage i zamijeniti.

               (3)

               Novi Zeland je dostavio službene podatke koji pokazuju da je njegovo državno područje nezaraženo štetnim organizmima Xanthomonas campestris i Guignardia citricarpa. Novi Zeland stoga treba priznati kao državu nezaraženu štetnim organizmima.

               (4)

               Južna Afrika je dostavila službene podatke koji pokazuju da su njezini okruzi Hartswater i Warrenton u pokrajini Sjeverni Rt nezaraženi štetnim organizmom Guignardia citricarpa. Ovi okruzi Južne Afrike trebaju stoga biti priznati kao nezaraženi štetnim organizmima.

               (5)

               Australija je podnijela podatke koji ukazuju da Queensland nije više nezaražen štetnim organizmom Xanthomonas campestris. Queensland stoga ne može više biti priznat kao nezaražen štetnim organizmima.

               (6)

               Mjere predviđene ovom Odlukom su u skladu s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   1.   Za potrebe točke 16.2 odjeljka I. dijela A Priloga IV., sljedeće se treće zemlje priznaju kao nezaražene sojevima bakterije Xanthomonas campestris, patogenima za rod Citrus:

               (a)

               sve treće zemlje koje uzgajaju agrume u Europi, Alžir, Egipat, Izrael, Libija, Maroko, Tunis i Turska;

               (b)

               Afrika: Južna Afrika, Gambija, Gana, Gvineja, Kenija, Sudan, Svazi i Zimbabve;

               (c)

               Srednja i Južna Amerika i Karibi: Bahami, Belize, Čile, Kolumbija, Kostarika, Kuba, Ekvador, Honduras, Jamajka, Meksiko, Nikaragva, Peru, Dominikanska Republika, Sveta Lucija, Salvador, Surinam i Venezuela;

               (d)

               Oceanija: Novi Zeland.

         2.   Za potrebe točke 16.2 odjeljka I. dijela A Priloga IV., sljedeća područja su priznata kao nezaražena sojevima bakterije Xanthomonas campestris, patogenih za rod Citrus:

               (a)

               Australija: Novi južni Wales, Južna Australija i Viktorija;

               (b)

               Brazil, osim država Rio Grande do Sul, Santa Catarina, Paraná, São Paulo, Minas Gerais i Mato Grosso do Sul;

               (c)

               Sjedinjene Američke Države: Arizona, Kalifornija, Guam, Havaji, Louisiana, Sjeverno marijansko otočje, Portoriko, Američka Samoa, Teksas i Američko djevičansko otočje;

               (d)

               Urugvaj, osim departmana Salto, Rivera i Paysandu – sjeverno od rijeke Chapicuy.

         Članak 2.
   Za potrebe točke 16.3 odjeljka I. dijela A Priloga IV., sljedeće se treće zemlje priznaju kao nezaražene štetnim organizmom Cercospora angolensis Carv. et Mendes:

               (a)

               sve treće zemlje koje uzgajaju agrume u Sjevernoj, Središnjoj i Južnoj Americi, Karibima, Aziji, osim Jemena, Europe i Oceanije;

               (b)

               sve treće zemlje koje uzgajaju agrume u Africi, osim Angole, Kameruna, Srednjoafričke Republike, Demokratske Republike Kongo, Gabona, Gvineje, Kenije, Mozambika, Nigerije, Ugande, Zambije i Zimbabvea.

         Članak 3.
   1.   Za potrebe točke 16.4 odjeljka I. dijela A Priloga IV., sljedeće treće zemlje se priznaju kao nezaražene sojevima Guignardia citricarpa Kiely, patogenima za Citrus:

               (a)

               sve treće zemlje koje uzgajaju agrume u Sjevernoj, Središnjoj i Južnoj Americi, osim Argentine i Brazila, Kariba i Europe;

               (b)

               sve treće zemlje koje uzgajaju agrume u Aziji, osim Butana, Kine, Indonezije, Filipina i Tajvana;

               (c)

               sve treće zemlje koje uzgajaju agrume u Africi, osim Južne Afrike, Kenije, Mozambika, Svazija, Zambije i Zimbabvea;

               (d)

               sve treće zemlje koje uzgajaju agrume u Oceaniji, osim Australije i Vanuatua.

         2.   Za potrebe točke 16.4 odjeljka I. dijela A Priloga IV., sljedeća područja se priznaju kao nezaražena sojevima Guignardia citricarpa Kiely, patogenima za Citrus:

               (a)

               Južna Afrika: Zapadni Rt; Sjeverni Rt: okruzi Hartswater i Warrenton;

               (b)

               Australija: Južna Australija, Zapadna Australija i Sjeverni teritorij;

               (c)

               Kina: sva područja, osim Sichuan, Yunnan, Guangdong, Fujian i Zhejiang;

               (d)

               Brazil: sva područja, osim država Rio de Janeiro, São Paulo i Rio Grande do Sul.

         Članak 4.
   Odluka 98/83/EZ stavlja se izvan snage.
   Članak 5.
   Ova je Odluka upućena državama članicama.

      Sastavljeno u Bruxellesu 5. srpnja 2006.

            Za Komisiju

         Markos KYPRIANOU

            Član Komisije

      (1)  SL L 169, 10.7.2000., str. 1. Direktiva kako je zadnje izmijenjena Direktivom Komisije 2006/35/EZ (SL L 88, 25.3.2006., str. 9.).

      (2)  SL L 15, 21.1.1998., str. 41. Odluka kako je zadnje izmijenjena Odlukom 2003/129/EZ (SL L 51, 26.2.2003., str. 21.).


title: 2005/932/EZ: Odluka Komisije od 21. prosinca 2005. o izmjeni Priloga E Direktivi Vijeća 91/68/EEZ vezano uz ažuriranje obrazaca zdravstvenih certifikata za ovce i koze (priopćena pod brojem dokumenta C(2005) 5506)  Tekst značajan za EGP

text:
               03/Sv. 60

               HR

               Službeni list Europske unije

               66

         32005D0932

               L 340/68

               SLUŽBENI LIST EUROPSKE UNIJE

         ODLUKA KOMISIJE
   od 21. prosinca 2005.
   o izmjeni Priloga E Direktivi Vijeća 91/68/EEZ vezano uz ažuriranje obrazaca zdravstvenih certifikata za ovce i koze
   (priopćena pod brojem dokumenta C(2005) 5506)
   (Tekst značajan za EGP)
   (2005/932/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice (1), a posebno njezin članak 14. stavak 2.,
   budući da:

               (1)

               Obrasci zdravstvenih certifikata za promet unutar Zajednice ovaca i koza za klanje, tov i uzgoj navedeni su u Prilogu E Direktivi 91/68/EEZ kao obrasci I., II. i III.

               (2)

               Države članice suočile su se s problemom certificiranja kad službeni veterinar nije u mogućnosti potvrditi zahtjeve boravka i smještaja, informacije koje su poznate samo poljoprivredniku.

               (3)

               U zdravstvenim certifikatima potrebno je naglasiti da se certificiranje vezano uz zahtjeve boravka i smještaja zasniva na izjavi poljoprivrednika ili pregledu evidencija koje se vode u skladu s Uredbom Vijeća (EZ) br. 21/2004 od 17. prosinca 2003., o uspostavi sustava za označivanje i registraciju ovaca i koza i izmjeni Uredbe (EZ) br. 1782/2003 i direktiva 92/102/EEZ i 64/432/EEZ (2).

               (4)

               Direktivu 91/68/EEZ bi stoga trebalo u skladu s tim izmijeniti.

               (5)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog E Direktivi 91/68/EEZ mijenja se u skladu s Prilogom ovoj Odluci.
   Članak 2.
   Ova se Odluka primjenjuje od 15. veljače 2006.
   Članak 3.
   Ova je Odluka upućena državama članicama.

      Sastavljeno u Bruxellesu 21. prosinca 2005.

            Za Komisiju

         Markos KYPRIANOU

            Član Komisije

      (1)  SL L 46, 19.2.1991., str. 19. Direktiva kako je zadnje izmijenjena Odlukom Komisije 2004/554/EZ (SL L 248, 22.7.2004., str. 1.).

      (2)  SL L 5, 9.1.2004., str. 8.

      PRILOG
      Prilog E Direktivi 91/68/EEZ mijenja se kako slijedi:

                  1.

                  U obrazac I. umeće se sljedeća točka ispred točke 12.4.1.:

                              „12.4.

                              Na temelju pisane izjave koju je dao poljoprivrednik ili pregleda registra gospodarstva i putnih listova koji se vode u skladu s Uredbom Vijeća (EZ) br. 21/2004, a posebno odjeljcima B i C Priloga toj Uredbi,”

                  2.

                  U obrascima II. i III., točka 12.4. se zamjenjuje se sljedećim:

                              „12.4.

                              Na osnovi pisane izjave koju je dao poljoprivrednik ili pregleda registra gospodarstva i putnih listova koji se vode u skladu s Uredbom Vijeća (EZ) br. 21/2004, a posebno odjeljcima B i C Priloga toj Uredbi, oni su boravili na jednom gospodarstvu podrijetla u razdoblju od najmanje 30 dana prije utovara, ili na gospodarstvu podrijetla od rođenja za životinje stare manje od 30 dana, i nijedna životinja vrsti ovaca ili koza nije uvedena na gospodarstvo podrijetla u razdoblju od 21 dan prije utovara i nijedan papkar uvezen iz treće zemlje nije uveden na gospodarstvo podrijetla u razdoblju od 30 dana prije otpreme s gospodarstva podrijetla, osim ako su te životinje uvedene u skladu s člankom 4.a stavkom 2. Direktive 91/68/EEZ;”.


title: 2008/902/EZ: Odluka Komisije od 7. studenoga 2008. o neuvrštenju napropamida u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu tvar (priopćena pod brojem dokumenta C(2008) 6281)  Tekst značajan za EGP

text:
               03/Sv. 46

               HR

               Službeni list Europske unije

               31

         32008D0902

               L 326/35

               SLUŽBENI LIST EUROPSKE UNIJE

         ODLUKA KOMISIJE
   od 7. studenoga 2008.
   o neuvrštenju napropamida u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu tvar
   (priopćena pod brojem dokumenta C(2008) 6281)
   (Tekst značajan za EGP)
   (2008/902/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno četvrti podstavak njezinog članka 8. stavka 2.,
   budući da:

               (1)

               Člankom 8. stavkom 2. Direktive 91/414/EEZ predviđeno je da država članica tijekom razdoblja od 12 godina nakon priopćenja o toj Direktivi može odobriti stavljanje na tržište sredstva za zaštitu bilja koja sadrže aktivne tvari koje nisu navedene u Prilogu I. toj Direktivi i koje su već na tržištu dvije godine nakon dana priopćenja, dok se u međuvremenu te tvari postupno pregledavaju u okviru programa rada.

               (2)

               Uredbama Komisije (EZ) br. 451/2000 (2) i (EZ) br. 1490/2002 (3) utvrđuju se detaljna pravila za provedbu treće faze programa rada iz članka 8. stavka 2. Direktive 91/414/EEZ i uspostavlja popis aktivnih tvari koje se ocjenjuju s ciljem njihovog mogućeg uvrštenja u Prilog I. Direktivi 91/414/EEZ. Taj popis uključuje napropamid.

               (3)

               Utjecaj napropamida na zdravlje ljudi i na okoliš ocijenjen je u skladu s odredbama utvrđenima u Uredbama (EZ) br. 451/2000 i (EZ) br. 1490/2002 za niz upotreba koje predlaže podnositelj prijave. Nadalje, tim se Uredbama imenuju države članice izvjestiteljice koje Europskoj agenciji za sigurnost hrane (EFSA) u skladu s člankom 10. stavkom 1. Uredbe (EZ) br. 1490/2002 moraju dostaviti odgovarajuća izvješća o procjeni te preporuke. Država članica izvjestiteljica za napropamid bila je Danska i sve su predmetne informacije dostavljene 6. rujna 2005.

               (4)

               Izvješće o ponovnoj ocjeni u okviru radne skupine za vrednovanje stručno su pregledale države članice i EFSA i predstavili ga Komisiji 26. ožujka 2008. u obliku zaključka EFSA-e o stručnom pregledu procjene opasnosti od pesticida s aktivnom tvari napropamidom (4). To su izvješće u okviru Stalnog odbora za prehrambeni lanac i zdravlje životinja pregledale države članice i Komisija i konačnu verziju dovršile 11. srpnja 2008. u obliku izvješća Komisije o ponovnom pregledu napropamida.

               (5)

               Tijekom ocjene te aktivne tvari ustanovljene su brojne nedoumice. Posebno, na temelju raspoloživih podataka nije bilo moguće obaviti pouzdanu procjenu rizika od ispiranja metabolita NOPA u podzemne vode Nadalje, raspoloživi podaci nisu pokazali da je rizik za vodene organizme, ptice i sisavce koji se hrane ribom prihvatljiv. Stoga, na temelju raspoloživih podataka nije bilo moguće utvrditi da napropamid ispunjava kriterije za uvrštenje u Prilog I. Direktivi 91/414/EEZ.

               (6)

               Komisija je pozvala podnositelja prijave da podnese primjedbe na rezultate stručnog pregleda i priopći namjerava li ustrajati na uvrštenju tvari u Prilog. Podnositelj prijave je dostavio svoje primjedbe koje su pozorno razmotrene. Međutim, unatoč argumentima koje je iznio podnositelj prijave, navedene nedoumice nije bilo moguće riješiti i ocjene pripravljene na temelju podnesenih informacija, ocijenjenih na sastancima stručnjaka EFSA-e pokazale su da se, u okviru predloženih uvjeta uporabe, ne može očekivati da sredstva za zaštitu bilja koja sadrže napropamid općenito udovolje zahtjevima utvrđenima u članku 5. stavku 1. točkama (a) i (b) Direktive 91/414/EEZ.

               (7)

               Stoga napropamid ne bi trebalo uvrstiti u Prilog I. Direktivi 91/414/EEZ.

               (8)

               Treba poduzeti mjere kako bi se osiguralo da se dana odobrenja za sredstva za zaštitu bilja koja sadrže napropamid povuku u utvrđenom roku te da se ne produljuju i ne izdaju nova odobrenja za takva sredstva.

               (9)

               Ako države članice odobre produljenje roka za uklanjanje, skladištenje, stavljanje na tržište i uporabu postojećih zaliha sredstava za zaštitu bilja koja sadrže napropamid, to se razdoblje mora ograničiti na najviše 12 mjeseci kako bi se osigurala uporaba postojećih zaliha najviše u jednoj sezoni rasta jer se time osigurava da sredstva za zaštitu bilja koja sadrže napropamid budu na raspolaganju poljoprivrednicima 18 mjeseci nakon donošenja ove Odluke.

               (10)

               Ova Odluka ne dovodi u pitanje podnošenje zahtjeva za napropamid u skladu s odredbama članka 6. stavka 2. Direktive 91/414/EEZ, čija su detaljna provedbena pravila utvrđena u Uredbi Komisije (EZ) br. 33/2008 (5), s ciljem njegovog mogućeg uvrštenja u njezin Prilog I.

               (11)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Napropamid se kao aktivna tvar ne uvrštava u Prilog I. Direktivi 91/414/EEZ.
   Članak 2.
   Države članice osiguravaju:

               (a)

               da se odobrenja za sredstva za zaštitu bilja koja sadrže napropamid povuku do 7. svibnja 2009.,

               (b)

               da se ne izdaju niti produljuju odobrenja za sredstva za zaštitu bilja koja sadrže napropamid od dana objave ove Odluke.

         Članak 3.
   Svako produljenje roka koje odobre države članice u skladu s odredbama članka 4. stavka 6. Direktive 91/414/EEZ mora biti što je moguće kraće i prestaje važiti najkasnije 7. svibnja 2010.
   Članak 4.
   Ova je Odluka upućena državama članicama.

      Sastavljeno u Bruxellesu 7. studenoga 2008.

            Za Komisiju

         Androulla VASSILIOU

            Članica Komisije

      (1)  SL L 230, 19.8.1991., str. 1.

      (2)  SL L 55, 29.2.2000., str. 25.

      (3)  SL L 224, 21.8.2002., str. 23.

      (4)  Znanstveno izvješće EFSA-e (2008.) 140, 1.-72. Zaključak o stručnom pregledu procjene rizika pesticida s aktivnom tvari napropamid, dovršeno 26. ožujka 2008.

      (5)  SL L 15, 18.1.2008., str. 5.


title: 2010/471/EU: Odluka Komisije od 26. kolovoza 2010. o popisima centara za sakupljanje i skladištenje sjemena i timova za sakupljanje i proizvodnju zametaka, kao i o zahtjevima certificiranja u vezi s uvozom u Uniju sjemena, jajnih stanica i zametaka kopitara (priopćena pod brojem dokumenta C(2010) 5781)  Tekst značajan za EGP

text:
               03/Sv. 034

               HR

               Službeni list Europske unije

               281

         32010D0471

               L 228/52

               SLUŽBENI LIST EUROPSKE UNIJE

               26.08.2010.

      ODLUKA KOMISIJE

   od 26. kolovoza 2010.
   o popisima centara za sakupljanje i skladištenje sjemena i timova za sakupljanje i proizvodnju zametaka, kao i o zahtjevima certificiranja u vezi s uvozom u Uniju sjemena, jajnih stanica i zametaka kopitara
   (priopćena pod brojem dokumenta C(2010) 5781)
   (Tekst značajan za EGP)
   (2010/471/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju zahtjeva zdravlja životinja kojima se uređuje trgovina unutar Zajednice i uvoz u Zajednicu životinja, sjemena, jajnih stanica i zametaka koji ne podliježu zahtjevima zdravlja životinja utvrđenima u posebnim pravilima Zajednice iz Priloga A poglavlja I. Direktivi 90/425/EEZ (1), a posebno članak 17. stavak 2. točku (b), članak 17. stavak 3., prvu alineju članka 18. stavka 1. i uvodnu rečenicu točke (b) članka 19. Direktive,
   budući da:

               (1)

               Direktivom 92/65/EEZ utvrđuju se zahtjevi zdravlja životinja koji uređuju uvoz u Uniju sjemena, jajnih stanica i zametaka kopitara (dalje u tekstu „proizvodi”). Ona predviđa da se u Uniju mogu uvoziti samo oni proizvodi koji dolaze iz treće zemlje ili dijela treće zemlje na popisu trećih zemalja sastavljenom u skladu s tom Direktivom i popraćeni zdravstvenim certifikatom koji odgovara obrascu sastavljenom također u skladu s tom Direktivom. Zdravstveni certifikat mora potvrđivati da dotični proizvodi dolaze iz odobrenih centara za sakupljanje i skladištenje ili od timova za sakupljanje i proizvodnju koji pružaju jamstva barem istovjetna onima utvrđenima u Prilogu D poglavlju I. navedenoj Direktivi.

               (2)

               Odlukom Komisije 2004/211/EZ od 6. siječnja 2004. o uspostavljanju popisa trećih zemalja i dijelova njihovih teritorija iz kojih države članice dozvoljavaju uvoz živih kopitara i sjemena, jajnih stanica i zametaka kopitara (2), uspostavlja se popis trećih zemalja ili njihovih dijelova iz kojih države članice dozvoljavaju uvoz proizvoda. Zbog usklađenosti i dosljednosti zakonodavstva Unije, taj popis je potrebno uzeti u obzir u ovoj Odluci.

               (3)

               Direktiva 92/65/EEZ kako je izmijenjena Direktivom Vijeća 2008/73/EZ (3) uvela je pojednostavnjen postupak za uvrštenje na popis centara za sakupljanje i skladištenje sjemena i timova za uzimanje i proizvodnju u trećim zemljama odobrenih za uvoz proizvoda u Uniju.

               (4)

               Prilogom D Direktivi 92/65/EEZ, kako je izmijenjena Uredbom Komisije (EU) br. 176/2010 (4), utvrđeni su određeni novi zahtjevi za proizvode koji se moraju primjenjivati od 1. rujna 2010. Uvode se pravila u vezi centara za skladištenje sjemena i detaljni uvjeti za njihovo odobravanje i nadzor. Također, utvrđuju se detaljni uvjeti za odobrenje i nadzor timova za sakupljanje i proizvodnju zametaka, za sakupljanje i pripremu zametaka dobivenih in vivo, za dobivanje i pripremu zametaka oplođenih in vitro i mikromanipuliranih zametaka. Izmjenjuju se također uvjeti koji se primjenjuju na životinje donatore sjemena, jajnih stanica i zametaka kopitara uz one koje određuje Direktiva Vijeća 2009/156/EZ od 30. studenoga 2009. o uvjetima zdravlja životinja koji uređuju premještanje i uvoz kopitara iz trećih zemalja (5).

               (5)

               Prema tome, potrebno je utvrditi novi obrazac zdravstvenih certifikata za uvoz proizvoda u Uniju uzimajući u obzir izmjene Direktive 92/65/EEZ Direktivom 2008/73/EZ i Uredbom (EU) br. 176/2010.

               (6)

               Pored toga, potrebno je urediti uvoz u Uniju postojećih zaliha proizvoda koji udovoljavaju odredbama Direktive 92/65/EEZ prije stupanja na snagu izmjena uvedenih Uredbom (EU) br. 176/2010. U skladu s tim potrebno je odrediti posebne obrasce zdravstvenih certifikata za uvoz pošiljki proizvoda sakupljenih ili proizvedenih, prerađenih i skladištenih u skladu s Prilogom D Direktivi 92/65/EEZ prije 1. rujna 2010.

               (7)

               S obzirom da se takvi proizvodi mogu dugo skladištiti, nije moguće trenutačno odrediti datum za iscrpljenje postojećih zaliha. Stoga nije moguće odrediti datum za prestanak uporabe obrazaca zdravstvenih certifikata za postojeće zalihe.

               (8)

               Kako bi se osigurala potpuna sljedivost proizvoda, potrebno je u ovoj Odluci odrediti obrasce za uvoz u Uniju sjemena kopitara sakupljenog u odobrenim centrima za sakupljanje sjemena i otpremljenog iz odobrenog centra za skladištenje koji može biti dio centra za sakupljanje sjemena odobren pod drugim brojem odobrenja.

               (9)

               Zbog dosljednosti i pojednostavnjenja zakonodavstva Unije, obrasci zdravstvenih certifikata za uvoz proizvoda moraju uzeti u obzir Odluku Komisije 2007/240/EZ (6) koja predviđa da se različiti certifikati o zdravlju životinja i javnom zdravlju zahtijevani za uvoz u Uniju živih životinja, sjemena, zametaka, jajnih stanica i proizvoda životinjskog podrijetla moraju temeljiti na standardnim obrascima veterinarskih certifikata iz Priloga I. navedenoj Odluci.

               (10)

               Pored toga, primjereno je da pošiljke proizvoda uvezene u Uniju iz Švicarske prate zdravstveni certifikati sastavljeni u skladu s obrascima koji se koriste u trgovini unutar Unije sjemenom, jajnim stanicama i zamecima kopitara koji su određeni u Odluci Komisije 2010/470/EU od 26. kolovoza 2010. o obrascima zdravstvenih certifikata za trgovinu unutar Unije sjemenom, jajnim stanicama i zamecima kopitara, ovaca i koza te zamecima svinja (7) s izmjenama iz točaka 8. i 9. poglavlja IX.(B) Dodatka 2. Priloga 11. Sporazumu između Europske zajednice i Švicarske konfederacije o trgovini poljoprivrednim proizvodima, odobrenog Odlukom 2002/309/EZ Euratom Vijeća, i Komisije u pogledu Sporazuma o znanstvenoj i tehnološkoj suradnji od 4. travnja 2002. o zaključenju sedam Sporazuma sa Švicarskom Konfederacijom (8).

               (11)

               U primjeni ove Odluke potrebno je uzeti u obzir posebne zahtjeve certificiranja i obrasce potvrda o zdravlju koji se mogu izdati u skladu sa Sporazumom između Europske zajednice i Vlade Kanade o sanitarnim mjerama za zaštitu zdravlja ljudi i životinja u vezi s trgovinom živim životinjama i proizvodima životinjskog podrijetla (9), koji je odobren Odlukom Vijeća 1999/201/EZ (10).

               (12)

               U primjeni ove Odluke potrebno je uzeti u obzir posebne zahtjeve certificiranja i obrasce potvrda o zdravlju koji se mogu izdati u skladu sa Sporazumom između Europske zajednice i Novog Zelanda o sanitarnim mjerama koje se primjenjuju na trgovinu živim životinjama i proizvodima životinjskog podrijetla (11) koji je odobren Odlukom Vijeća 97/132/EZ (12).

               (13)

               Zbog jasnoće zakonodavstva Unije potrebno je staviti izvan snage akte Unije koji trenutačno uređuju zahtjeve certificiranja za uvoz proizvoda u Uniju. U skladu s tim Odluku Komisije 96/539/EZ od 4. rujna 1996. o zahtjevima zdravlja životinja i veterinarskom certificiranju za uvoz u Zajednicu sjemena kopitara (13) i Odluku Komisije 96/540/EZ od 4. rujna 1996. o zahtjevima zdravlja životinja i veterinarskom certificiranju za uvoz u Zajednicu jajnih stanica i zametaka kopitara (14) potrebno je staviti izvan snage.

               (14)

               Pored toga Odluka Komisije 2004/616/EZ od 26. srpnja 2004. o uspostavljanju popisa odobrenih centara za sakupljanje sjemena za uvoz sjemena kopitara iz trećih zemalja (15) sada je zastarjela i treba je staviti izvan snage.

               (15)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Predmet
   Ovom Odlukom utvrđuju se neki zahtjevi zdravlja životinja za uvoz u Uniju pošiljki sjemena, jajnih stanica i zametaka kopitara.
   Određuje se obrazac zdravstvenih certifikata koji se moraju koristiti za uvoz tih proizvoda u Uniju.
   Članak 2.
   Uvoz sjemena
   Države članice odobravaju uvoz pošiljki sjemena kopitara pod uvjetom da udovoljavaju sljedećim uvjetima:

               (a)

               dolaze iz trećih zemalja ili dijelova državnog područja trećih zemalja koje su navedene u stupcima 2. i 4. Priloga I. Odluci 2004/211/EZ iz kojih je dozvoljen stalan uvoz registriranih konja, registriranih kopitara ili kopitara za rasplod i proizvodnju;

               (b)

               dolaze iz odobrenog centra za sakupljanje sjemena ili centra za skladištenje navedenih u skladu s člankom 17. stavkom 3. točkom (b) Direktive 92/65/EEZ;

               (c)

               popraćene su zdravstvenim certifikatom sastavljenim u skladu s jednim od sljedećih obrazaca iz dijela 2. priloga I., i ispunjenim u skladu s napomenama za pojašnjenje iz dijela 1. tog Priloga;

                           i.

                           OBRAZAC 1 kako je navedeno u odsjeku A za pošiljke sjemena sakupljenog nakon 31. kolovoza 2010. otpremljene iz odobrenog centra za sakupljanje sjemena iz kojeg sjeme potječe;

                           ii.

                           OBRAZAC 2 kako je navedeno u odsjeku B za pošiljke zaliha sjemena sakupljenog, obrađenog i skladištenog prije 1. rujna 2010. otpremljene nakon 31. kolovoza 2010. iz odobrenog centra za sakupljanje sjemena iz kojeg sjeme potječe;

                           iii.

                           OBRAZAC 3 kako je navedeno u odsjeku C za pošiljke sjemena i zalihe sjemena iz podtočaka i. i ii. otpremljene iz odobrenog centra za sakupljanje sjemena;

                     Međutim, ako su posebni zahtjevi certificiranja propisani u bilateralnim sporazumima između Europske unije i trećih zemalja, primjenjuju se ti zahtjevi.

               (d)

               udovoljavaju zahtjevima iz zdravstvenih certifikata iz točke (c).

         Članak 3.
   Uvoz jajnih stanica i zametaka
   Države članice dozvoljavaju uvoz pošiljki jajnih stanica i zametaka kopitara pod uvjetom da udovoljavaju sljedećim uvjetima:

               (a)

               dolaze iz trećih zemalja ili dijelova državnog područja trećih zemalja koje su navedene u stupcima 2. i 4. Priloga I. Odluci 2004/211/EZ iz kojih je dozvoljen stalan uvoz registriranih konja, registriranih kopitara ili kopitara za rasplod i proizvodnju;

               (b)

               dolaze iz tima za sakupljanje i proizvodnju zametaka odobrenog u skladu s člankom 17. stavkom 3. točkom (b) Direktive 92/65/EEZ;

               (c)

               popraćene su zdravstvenim certifikatom sastavljenim u skladu s obrascem zdravstvenog certifikata iz dijela 2. Priloga II., i ispunjenim u skladu s napomenama s objašnjenjem iz dijela 1. Priloga II.;
               Međutim ako su posebni zahtjevi certificiranja propisani u bilateralnim sporazumima između Europske unije i trećih zemalja, primjenjuju se ti zahtjevi.

               (d)

               udovoljavaju zahtjevima iz zdravstvenog certifikata iz točke (c).

         Članak 4.
   Opći uvjeti u vezi prijevoza pošiljki sjemena, jajnih stanica i zametaka u Europsku uniju
   1.   Pošiljke sjemena, jajnih stanica i zametaka ne smiju se prevoziti u istom spremniku kao i druge pošiljke sjemena, jajnih stanica i zametaka koje:

               (a)

               nisu namijenjene za unos u Uniju; ili

               (b)

               su nižeg zdravstvenog statusa.

         2.   Tijekom prijevoza u Uniju, pošiljke sjemena, jajnih stanica i zametaka moraju biti u zatvorenim i zapečaćenim spremnicima, a pečat se ne smije slomiti tijekom prijevoza.
   Članak 5.
   Stavljanje izvan snage
   Odluke 96/539/EZ, 96/540/EZ i 2004/616/EZ stavljaju se izvan snage.
   Članak 6.
   Primjena
   Ova se Odluka primjenjuje od 1. rujna 2010.
   Članak 7.
   Adresati
   Ova je Odluka upućena državama članicama.

      Sastavljeno u Bruxellesu 26. kolovoza 2010.

            Za Komisiju

         John DALLI

            Član Komisije

      (1)  SL L 268, 14.9.1992., str. 54.

      (2)  SL L 73, 11.3.2004., str. 1.

      (3)  SL L 219, 14.8.2008., str. 40.

      (4)  SL L 52, 3.3.2010., str. 14.

      (5)  SL L 192, 23.7.2010., str. 1.

      (6)  SL L 104, 21.4.2007., str. 37.

      (7)  SL L 228, 31.8.2010., str. 15.

      (8)  SL L 114, 30.4.2002., str. 1.

      (9)  SL L 71, 18.3.1999., str 3.

      (10)  SL L 71, 18.3.1999., str 1.

      (11)  SL L 57, 26.2.1997., str. 5.

      (12)  SL L 57, 26.2.1997., str. 4.

      (13)  SL L 230, 11.9.1996., str. 23.

      (14)  SL L 230, 11.9.1996., str. 28.

      (15)  SL L 278, 27.8.2004., str. 64.
   PRILOG I.

      Obrazac zdravstvenog certifikata za uvoz sjemena kopitara

   DIO 1.

      Napomene s objašnjenjem za certificiranje

               (a)

               Zdravstvene certifikate izdaje nadležno tijelo treće zemlje izvoznice u skladu s obrascima iz dijela 2. Priloga I.
               Ako država članica odredišta zahtijeva dodatno certificiranje, potvrde kojima se potvrđuje da su ti zahtjevi ispunjeni uključuju se u izvornik zdravstvenog certifikata.

               (b)

               Izvornik zdravstvenog certifikata sastoji se od jednog lista papira ili ako je potrebno više teksta, mora biti u takvom obliku da su svi zahtijevani listovi papira povezani u nedjeljivu cjelinu.

               (c)

               Ako je u obrascu zdravstvenog certifikata navedeno da se neki navodi upotrebljavaju kad je primjereno, navodi koji nisu relevantni mogu se prekrižiti, a službeni veterinar to treba parafirati i staviti pečat ili se mogu potpuno izbrisati iz certifikata.

               (d)

               Zdravstveni certifikat sastavlja se na barem jednom od službenih jezika države članice u kojoj se nalazi granična inspekcijska postaja unošenja pošiljke u Europsku uniju i države članice odredišta. Međutim, te države članice mogu odobriti da se certifikat sastavi na službenom jeziku druge države članice i poprati ako je potrebno službenim prijevodom.

               (e)

               Ako su zbog identifikacije elemenata pošiljke (popis u rubrici I.28. obrasca zdravstvenog certifikata) dodatni listovi papira pričvršćeni na zdravstveni certifikat, ti se listovi papira također smatraju dijelom izvornika zdravstvenog certifikata ako je službeni veterinar stavio svoj pečat i potpis na svaki list.

               (f)

               Ako zdravstveni certifikat, uključujući dodatne listove iz točke (e), sadrži više od jedne stranice, svaku stranicu potrebno je numerirati (broj stranice) od (ukupnog broja stranica) na dnu stranice, a na vrhu stranice mora biti referentni broj certifikata koji je dodijelilo nadležno tijelo.

               (g)

               Izvornik zdravstvenog certifikata ispunjava i potpisuje službeni veterinar zadnji radni dan prije utovara pošiljke za izvoz u Europsku uniju. Nadležno tijelo države izvoznice mora osigurati da se poštuju zahtjevi certificiranja koji su istovjetni onima iz Direktive Vijeća 96/93/EZ (1).
               Boja potpisa i pečata službenog veterinara mora se razlikovati od boje tiska zdravstvenog certifikata. Isto se pravilo primjenjuje za sve pečate osim suhog i vodenog žiga.

               (h)

               Izvornik zdravstvenog certifikata mora pratiti pošiljku dok ne stigne na graničnu inspekcijsku postaju unosa u Europsku uniju.

               (i)

               Referentni broj certifikata iz rubrike 1.2. i II.a obrasca zdravstvenog certifikata izdaje nadležno tijelo treće zemlje izvoznice.

         DIO 2.

      Odsjek A

               OBRAZAC 1. —

               Obrazac zdravstvenog certifikata za uvoz pošiljki sjemena kopitara sakupljenog, obrađenog i/ili skladištenog u skladu s Direktivom Vijeća 92/65/EEZ nakon 31. kolovoza 2010. i otpremljenog iz odobrenog centra za sakupljanje sjemena iz kojeg sjeme potječe

      Odsjek B

               OBRAZAC 2. —

               Obrazac zdravstvenog certifikata za uvoz pošiljki zaliha sjemena kopitara sakupljenog, obrađenog i/ili skladištenog u skladu s Direktivom Vijeća 92/65/EEZ prije 1. rujna 2010. i otpremljenog iz odobrenog centra za sakupljanje sjemena iz kojeg sjeme potječe

      Odsjek C

               OBRAZAC 3. —

               Obrazac zdravstvenog certifikata za uvoz pošiljki sjemena kopitara sakupljenog, obrađenog i skladištenog u skladu s Direktivom Vijeća nakon 31. kolovoza 2010. i pošiljki zaliha sjemena kopitara sakupljenog, obrađenog i skladištenog u skladu s Direktivom Vijeća 92/65/EEZ prije 1. rujna 2010. i otpremljenog nakon 31. kolovoza 2010. iz odobrenog centra za sakupljanje sjemena

      (1)  SL L 13, 16.1.1997., str. 28.
   PRILOG II.

      Obrazac zdravstvenog certifikata za uvoz jajnih stanica i zametaka kopitara

   DIO 1.

      Napomene s objašnjenjem za certificiranje

               (a)

               Zdravstvene certifikate izdaje nadležno tijelo treće zemlje izvoznice u skladu s obrascem iz dijela 2. Priloga II.
               Ako država članica odredišta zahtijeva dodatno certificiranje, potvrde kojima se potvrđuje da su ti zahtjevi ispunjeni uključuju se u izvornik zdravstvenog certifikata.

               (b)

               Izvornik zdravstvenog certifikata sastoji se od jednog lista papira ili ako je potrebno više teksta, mora biti u takvom obliku da su svi zahtijevani listovi papira povezani u nedjeljivu cjelinu.

               (c)

               Ako je u obrascu zdravstvenog certifikata navedeno da se neki navodi upotrebljavaju kad je primjereno, navodi koji nisu relevantni mogu se prekrižiti, a službeni veterinar to treba parafirati i staviti pečat ili se mogu potpuno izbrisati iz certifikata.

               (d)

               Zdravstveni certifikat sastavlja se na barem jednom od službenih jezika države članice u kojoj se nalazi granična inspekcijska postaja unošenja pošiljke u Europsku uniju i države članice odredišta. Međutim te države članice mogu odobriti da se certifikat sastavi na službenom jeziku druge države članice i poprati ako je potrebno službenim prijevodom.

               (e)

               Ako su zbog identifikacije elemenata pošiljke (popis u rubrici I.28. obrasca zdravstvenog certifikata) dodatni listovi papira pričvršćeni na veterinarski certifikat, ti se listovi papira također smatraju dijelom izvornika zdravstvenog certifikata ako je službeni veterinar stavio svoj pečat i potpis na svaki list.

               (f)

               Ako zdravstveni certifikat uključujući dodatne listove iz točke (e) sadrži više od jedne stranice, svaku stranicu potrebno je numerirati (broj stranice) od (ukupnog broja stranica) na dnu stranice, a na vrhu stranice mora biti referentni broj certifikata koji je dodijelilo nadležno tijelo.

               (g)

               Izvornik zdravstvenog certifikata ispunjava i potpisuje službeni veterinar zadnji radni dan prije utovara pošiljke za izvoz u Europsku uniju. Nadležno tijelo države izvoznice mora osigurati da se poštuju zahtjevi certificiranja koji su istovjetni onima iz Direktive Vijeća 96/93/EZ (1).
               Boja potpisa i pečata službenog veterinara mora se razlikovati od boje tiska zdravstvenog certifikata. Isto se pravilo primjenjuje za sve pečate osim suhog i vodenog žiga.

               (h)

               Izvornik zdravstvenog certifikata mora pratiti pošiljku dok ne stigne na graničnu inspekcijsku postaju unosa u Europsku uniju.

               (i)

               Referentni broj certifikata iz rubrike 1.2. i II.a obrasca zdravstvenog certifikata izdaje nadležno tijelo treće zemlje izvoznice.

         DIO 2.
   Obrazac zdravstvenog certifikata za uvoz jajnih stanica i zametaka kopitara sakupljenih, obrađenih i skladištenih u skladu s Direktivom Vijeća 92/65/EEZ nakon 31. kolovoza 2010. i otpremljenih iz odobrenog tima za sakupljanje/proizvodnju zametaka

      (1)  SL L 13, 16.1.1997., str. 28


title: Odluka br. 1105/2011/EU Europskog parlamenta i Vijeća od 25. listopada 2011. o popisu putnih isprava koje nositelju omogućuju prijelaz vanjskih granica i u koje se može upisati viza, te o uspostavi mehanizma za uspostavu tog popisa

text:
               19/Sv. 10

               HR

               Službeni list Europske unije

               281

         32011D1105

               L 287/9

               SLUŽBENI LIST EUROPSKE UNIJE

         ODLUKA br. 1105/2011/EU EUROPSKOG PARLAMENTA I VIJEĆA
   od 25. listopada 2011.
   o popisu putnih isprava koje nositelju omogućuju prijelaz vanjskih granica i u koje se može upisati viza, te o uspostavi mehanizma za uspostavu tog popisa
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   u skladu s redovnim zakonodavnim postupkom (1),
   budući da:

               (1)

               Na temelju članka 17. stavka 3. točke (a) Konvencije o provedbi Schengenskog sporazuma od 14.lipnja 1985. (2), odlukama SCH/Com-ex (98)56 (3) i SCH/Com-ex (99)14 (4) uspostavljen je Priručnik putnih isprava koje nositelju omogućuju prijelaz vanjskih granica i u koje se može upisati viza. Te bi se odluke trebale prilagoditi institucionalnom i pravnom okviru Unije.

               (2)

               Popis putnih isprava koje izdaju treće zemlje trebalo bi sustavno pratiti kako bi se osigurao nadzor. Granice imaju na raspolaganju točne informacije o putnim ispravama koje predoče državljani trećih zemalja. Razmjenu informacija između država članica o izdanim putnim ispravama i o priznavanju tih putnih isprava od strane država članica, te omogućivanju pristupa javnosti cjelokupnom popisu trebalo bi ažurirati i učiniti učinkovitijom.

               (3)

               Svrha popisa putnih isprava je dvojaka: s jedne strane omogućuje tijelima granične kontrole da provjere je li određena putna isprava priznata za potrebe prijelaza vanjskih granica, kako je to određeno u članku 5. stavku 1. točki (a) Uredbe (EZ) br. 562/2006 Europskog parlamenta i Vijeća od 15. ožujka 2006. o Zakoniku Zajednice o pravilima kojima se uređuje kretanje osoba preko granica (Zakonik o schengenskim granicama) (5); s druge strane omogućuje konzularnom osoblju da provjeri priznaju li države članice određenu putnu ispravu za potrebe stavljanja vizne naljepnice.

               (4)

               Na temelju članka 48. stavka 1. točke (c) Uredbe (EZ) br. 810/2009 Europskog parlamenta i Vijeća od 13. srpnja 2009. o uspostavi Zakonika Zajednice o vizama (Zakonik o vizama) (6) u okviru schengenske suradnje na lokalnoj razini trebalo bi sastaviti iscrpan popis putnih isprava koje izdaje zemlja domaćin.

               (5)

               Trebalo bi uspostaviti mehanizam za osiguranje stalnog ažuriranja popisa putnih isprava.

               (6)

               S obzirom na važnost sigurnosti putnih isprava, u vezi s njihovim mogućim priznavanjem, Komisija bi, uz pomoć stručnjaka iz država članica,, prema potrebi, trebala osigurati tehničko ocjenjivanje.

               (7)

               Države članice su nadležne, i trebale bi ostati nadležne, za priznavanje putnih isprava za potrebe omogućivanja prijelaza vanjskih granica njihovom nositelju i stavljanje vizne naljepnice.

               (8)

               Države članice bi trebale obavijestiti o svojem stajalištu u vezi sa svim putnim ispravama te nastojati uskladiti svoja stajališta o različitim vrstama putnih isprava. Budući da neobavješćivanje o stajalištu od strane države članice u vezi s putnom ispravom može nositelju te putne isprave prouzročiti poteškoće, trebalo bi uspostaviti mehanizam kojim se države članice obvezuju da priopće svoje stajalište o priznavanju odnosno nepriznavanju takvih isprava. Taj mehanizam ne bi trebao države članice sprečavati da u bilo kojem trenutku priopće izmjenu svog stajališta.

               (9)

               Dugoročno bi trebalo uspostaviti mrežnu bazu podataka s uzorcima svih putnih isprava kako bi se tijelima granične kontrole i konzularnom osoblju olakšalo pregled određene putne isprave. Tu bazu podataka bi trebalo ažurirati u skladu sa svim promjenama prethodnih stajališta o priznavanju odnosno nepriznavanju određene putne isprave od strane država članica.

               (10)

               Za potrebe obavješćivanja Komisija bi trebala sastaviti okvirni popis fantazijskih ili kamuflažnih putovnica (fantasy and camouflage passports) o kojima su je obavijestile države članice. Fantazijske i kamuflažne putovnice koje su na popisu ne bi trebale biti predmet priznavanja ili nepriznavanja. Njihovim nositeljima se ne bi trebao omogućiti prijelaz vanjskih granica i u njih se ne bi trebala upisati viza.

               (11)

               Za osiguranje jedinstvenih uvjeta za prikupljanje i ažuriranje popisa putnih isprava, na Komisiju bi trebalo prenijeti provedbene ovlasti. Te ovlasti bi trebalo izvršavati u skladu s Uredbom (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članice nad izvršavanjem provedbenih ovlasti Komisije (7).

               (12)

               Za sastavljanje i ažuriranje popisa putnih isprava trebalo bi koristiti savjetodavni postupak, s obzirom na to da ti akti čine samo zbirku izdanih putnih isprava.

               (13)

               Što se tiče Islanda i Norveške, ova Odluka predstavlja razvoj odredaba schengenske pravne stečevine u smislu Sporazuma kojeg su sklopili Vijeće Europske unije i Republika Island i Kraljevina Norveška o pridruživanju tih Islanda i Norveške provedbi, primjeni i razvoju schengenske pravne stečevine (8), koje spadaju u područje iz članka 1. točaka A, B i C Odluke Vijeća 1999/437/EZ od 17. svibnja 1999. o određenim dogovorima za primjenu tog Sporazuma (9).

               (14)

               Što se tiče Švicarske, ova Odluka predstavlja razvoj odredaba schengenske pravne stečevine u smislu Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (10), koje spadaju u područje iz članka 1. točaka A, B i C Odluke 1999/437/EZ u vezi s člankom 3. Odluke Vijeća 2008/146/EZ (11).

               (15)

               Što se tiče Lihtenštajna, ova Odluka predstavlja razvoj odredaba schengenske pravne stečevine u smislu Protokola koji je potpisan između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine, koje spadaju u područje iz članka 1. točaka A, B i C Odluke 1999/437/EZ u vezi s člankom 3. Odluke Vijeća 2011/350/EU (12).

               (16)

               U skladu s člancima 1. i 2. Protokola (br. 22) o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, ona za nju nije obvezujuća niti se na nju primjenjuje. Kako se ova Odluka temelji na schengenskoj pravnoj stečevini, Danska u skladu s člankom 4. toga Protokola u roku šest mjeseci, nakon što Vijeće donese ovu Odluku, odlučuje hoće li Odluku prenijeti u svoje nacionalno pravo.

               (17)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (13); Ujedinjena Kraljevina stoga ne sudjeluje u njezinu donošenju, ona za nju nije obvezujuća niti se na nju primjenjuje.

               (18)

               Ova Odluka predstavlja razvoj odredaba schengenske pravne stečevine u kojima Irska ne sudjeluje u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (14); Irska stoga ne sudjeluje u njezinu donošenju, ona za nju nije obvezujuća niti se na nju primjenjuje.

               (19)

               Što se tiče Cipra ova Odluka predstavlja akt koji se temelji na schengenskoj pravnoj stečevini ili je na koji drugi način s njom povezan u smislu članka 3. stavka 2. Akta o pristupanju iz 2003.

               (20)

               Ova Odluka predstavlja akt koji se temelji na schengenskoj pravnoj stečevini ili je na koji drugi način s njom povezan u smislu članka 4. stavka 2. Akta o pristupanju iz 2005,

         DONIJELI SU OVU ODLUKU:
   Članak 1.
   Predmet i područje primjene
   1.   Ovom se Odlukom uspostavlja popis putnih isprava koje nositelju omogućuju prijelaz vanjskih granica i u koje se može upisati viza (popis putnih isprava) te mehanizam za njegovo sastavljanje.
   2.   Ova se Odluka primjenjuje na putne isprave kao što su nacionalna putovnica (obična, diplomatska, servisna/službena ili posebna putovnica), privremena putna isprava, putna isprava izbjeglice ili osobe bez državljanstva, putna isprava koju su izdale međunarodne organizacije, ili propusnica.
   3.   Ova Odluka ne utječe na nadležnost država članica za priznavanje putnih isprava.
   Članak 2.
   Sastavljanje popisa putnih isprava
   1.   Komisija sastavlja popis putnih isprava uz pomoć država članica na temelju informacija prikupljenih u okviru schengenske suradnje na lokalnoj razini, kako je navedeno u članku 48. stavku 1. točki (c) Uredbe (EZ) br. 810/2009.
   2.   Popis putnih isprava sastavlja se u skladu sa savjetodavnim postupkom iz članka 8. stavka 2.
   Članak 3.
   Struktura popisa putnih isprava
   1.   Popis putnih isprava sastavljen je od triju dijelova.
   2.   U dijelu I. su putne isprave koje su izdale treće zemlje i teritorijalni subjekti navedeni u prilozima I. i II. Uredbi Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (15).
   3.   U dijelu II. su sljedeće putne isprave koje su izdale države članice, uključujući isprave koje su izdale države članice Europske unije koje ne sudjeluju u donošenju ove Odluke i države članice Europske unije koje još ne primjenjuju u cijelosti odredbe schengenske pravne stečevine:

               (a)

               putne isprave izdane državljanima trećih zemalja;

               (b)

               putne isprave izdane izbjeglicama u skladu s Konvencijom Ujedinjenih naroda o statusu izbjeglica od 28. srpnja 1951.

               (c)

               putne isprave izdane osobama bez državljanstva u skladu s Konvencijom Ujedinjenih naroda o statusu osoba bez državljanstva od 28. rujna 1954.

               (d)

               putne isprave izdane osobama koje nemaju državljanstvo nijedne zemlje i koje imaju boravište u državi članici;

               (e)

               putne isprave koje je izdala Ujedinjena Kraljevina britanskim građanima koji nisu državljani Ujedinjene Kraljevine Velike Britanije i Sjeverne Irske za potrebe prava Unije.

         4.   U dijelu III. su putne isprave koje su izdale međunarodne organizacije.
   5.   Opće je pravilo da se uvrštavanje određene putne isprave na popis primjenjuje na sve serije te putne isprave koje su još važeće.
   6.   Ako treća zemlja ne izdaje određene vrste putne isprave, to se na popisu putnih isprava naznačuje izrazom „neizdano”.
   Članak 4.
   Obavijest o priznavanju odnosno nepriznavanju putnih isprava s popisa.
   1.   Države članice u roku tri mjeseca od priopćenja o popisu putnih isprava obavješćuju Komisiju o svojem stajalištu o priznavanju odnosno nepriznavanju navedenih putnih isprava.
   2.   Ako država članica o svojem stajalištu ne obavijesti Komisiju u roku iz stavka 1., smatra se da se predmetna putna isprava priznaje do obavijesti države članice o nepriznavanju.
   3.   Države članice razmjenjuju podatke u okviru odbora iz članka 8. stavka 1. o razlozima za priznavanje odnosno nepriznavanje posebnih putnih isprava, s ciljem postizanja usklađenog stajališta.
   4.   Države članice obavješćuju Komisiju o svim promjenama prethodnih stajališta o priznavanju odnosno nepriznavanju određene putne isprave.
   Članak 5.
   Izdane nove putne isprave
   1.   Države članice obavješćuju Komisiju o novim putnim ispravama iz članka 3. stavka 3. točaka od (a) do (d).
   2.   Države članice obavješćuju Komisiju o novim putnim ispravama koje su izdale treće zemlje, države članice i međunarodne organizacije iz članka 3. stavka 2., članka 3. stavka 3. točke (e) i članka 3. stavka 4. Komisija u suradnji s državama članicama nastoji prikupiti uzorke novih putnih isprava zbog njihove međusobne razmjene.
   3.   Komisija ažurira popis putnih isprava u skladu s obavijestima i dobivenim informacijama i poziva države članice da je obavijeste o svom stajalištu o priznavanju odnosno nepriznavanju u skladu s člankom 4.
   4.   Ažurirani popis putnih isprava sastavlja se u skladu sa savjetodavnim postupkom iz članka 8. stavka 2.
   Članak 6.
   Informacije o poznatim fantazijskim i kamuflažnim putovnicama
   Komisija na temelju informacija dobivenih od država članica sastavlja i ažurira okvirni popis poznatih fantazijskih i kamuflažnih putnih isprava.
   Članak 7.
   Ocjenjivanje putnih isprava
   1.   Komisija može, uz pomoć stručnjaka iz država članica, kao pomoć državama članicama pri njihovoj tehničkoj ocjeni putnih isprava, osigurati tehničku analizu putnih isprava, posebno pritom uzimajući u obzir odgovarajuće standarde i preporuke Međunarodne organizacije za civilno zrakoplovstvo.
   2.   Prema potrebi u tom se okviru mogu analizirati i uvjeti i postupci za izdavanje putnih isprava.
   3.   Rezultati ocjena iz stavaka 1. i 2. priopćuju se državama članicama.
   Članak 8.
   Postupak Odbora
   1.   Komisiji pomaže odbor (dalje u tekstu „Odbor za putne isprave”). Taj odbor je odbor u smislu Uredbe (EU) br. 182/2011.
   2.   Pri upućivanju na ovaj stavak, primjenjuje se članak 4. Uredbe (EU) br. 182/2011.
   Članak 9.
   Objava popisa
   Komisija daje na raspolaganje državama članicama i javnosti popis putnih isprava, uključujući obavijesti na temelju članka 4., i popis iz članka 6., putem stalno ažurirane elektroničke objave.
   Članak 10.
   Stavljanja izvan snage
   Odluke SCH/Com-ex (98)56 i SCH/Com-ex (99)14 stavljaju se izvan snage.
   Članak 11.
   Stupanje na snagu.
   1.   Ova Odluka stupa na snagu dvadesetog dana od dana objave u Službenom listu Europske unije.
   2.   Ova se Odluka primjenjuje s učinkom od datuma stupanja na snagu, osim članka 10., koji se primjenjuje s učinkom od datuma kad Komisija prvi put objavi popis putnih isprava.
   Članak 12.
   Adresati
   Ova je Odluka upućena državama članicama u skladu s Ugovorima.

      Sastavljeno u Strasbourgu 25. listopada 2011.

            Za Europski parlament

            Predsjednik

         J. BUZEK

            Za Vijeće

            Predsjednik

         M. DOWGIELEWICZ

      (1)  Stajalište Europskog parlamenta od 6. srpnja 2011. (još nije objavljeno u Službenom listu) i Odluka Vijeća od 23. rujna 2011.

      (2)  SL L 239, 22.9.2000., str. 19.

      (3)  SL L 239, 22.9.2000., str. 207.

      (4)  SL L 239, 22.9.2000., str. 298.

      (5)  SL L 105, 13.4.2006., str. 1.

      (6)  SL L 243, 15.9.2009., str. 1.

      (7)  SL L 55, 28.2.2011., str. 13.

      (8)  SL L 176, 10.7.1999., str. 36.

      (9)  SL L 176, 10.7.1999., str. 31.

      (10)  SL L 53, 27.2.2008., str. 52.

      (11)  SL L 53, 27.2.2008., str. 1.

      (12)  SL L 160, 18.6.2011., str. 19.

      (13)  SL L 131, 1.6.2000., str. 43.

      (14)  SL L 64, 7.3.2002., str. 20.

      (15)  SL L 81, 21.3.2001., str. 1.


title: 96/457/EZ: Odluka Komisije od 28. lipnja 1996. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja kinoksifena u Prilog I. Direktivi Vijeća 91/414/EEZ o stavljanju sredstava za zaštitu bilja na tržište  Tekst značajan za EGP

text:
               03/Sv. 002

               HR

               Službeni list Europske unije

               42

         31996D0457

               L 189/112

               SLUŽBENI LIST EUROPSKE UNIJE

               28.06.1996.

      ODLUKA KOMISIJE

   od 28. lipnja 1996.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja kinoksifena u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
   (Tekst značajan za EGP)
   (96/457/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 96/12/EZ (2), a posebno njezin članak 6. stavak 3.,
   budući da se Direktivom 91/414/EEZ predviđa proširenje popisa aktivnih tvari odobrenih za korištenje u pesticidima u Zajednici;
   budući da je DowElanco Europe 1. kolovoza 1995. nadležnim tijelima Ujedinjene Kraljevine dostavio dokumentaciju kako bi ishodio uvrštenje aktivne tvari kinoksifen u Prilog I. Direktivi; budući da su nadležna tijela Ujedinjene Kraljevine obavijestila Komisiju o rezultatima prvog razmatranja cjelovitosti dokumentacije u vezi s traženim podacima i informacijama predviđenim Prilogom II. i, za najmanje jedno sredstvo za zaštitu bilja koje sadrži dotičnu aktivnu tvar, Prilogom III. Direktivi; budući da je stoga, u skladu s odredbama članka 6. stavka 2., podnositelj zahtjeva dokumentaciju dostavio Komisiji i ostalim državama članicama;
   budući da je Komisija dokumentaciju uputila Stalnom odboru za biljno zdravstvo na sastanku njegove radne skupine za zakonodavstvo održanom 20. ožujka 1996., tijekom kojeg su države članice potvrdile primitak dokumentacije;
   budući da se u članku 6. stavku 3. Direktive traži potvrda na razini Zajednice da se dokumentacija može smatrati u načelu zadovoljavajućom što se tiče zahtjeva za podacima i informacijama predviđenima Prilogom II. i, za barem jedno sredstvo za zaštitu bilja koje sadrži dotičnu aktivnu tvar, Prilogom III. Direktivi;
   budući da je takva potvrda potrebna kako bi se nastavilo detaljno razmatranje dokumentacije kao i da bi se državama članicama otvorila mogućnost davanja privremenih odobrenja za sredstva za zaštitu bilja koja sadrže tu aktivnu tvar poštujući uvjete iz članka 8. stavka 1. Direktive, a posebno uvjeta da se izvrši detaljna procjena aktivne tvari i sredstva za zaštitu bilja u vezi sa zahtjevima Direktive;
   budući da takva Odluka ne dovodi u pitanje traženje daljnjih podataka ili informacija od podnositelja zahtjeva ako se tijekom detaljnog razmatranja pokaže da su takve informacije i podaci potrebni radi donošenja odluke;
   budući da je između država članica i Komisije dogovoreno da će detaljno razmatranje dokumentacije provesti Ujedinjena Kraljevina te će što je prije moguće, a najkasnije u roku od jedne godine, izvijestiti Komisiju o zaključcima tog razmatranja uz koje će dostaviti eventualne preporuke za uvrštavanje ili neuvrštavanje i sve ostale uvjete u vezi s tim; budući da će se po primitku tog izvješća detaljno razmatranje nastaviti ekspertizom svih država članica u okviru Stalnog odbora za biljno zdravstvo;
   budući da su mjere predviđene ovom Odlukom u skladu s mišljenjem Stalnog odbora za biljno zdravstvo,
   DONIJELA JE OVU ODLUKU:
   Članak 1.
   Dokumentacija koju je DowElanco Europe dostavio Komisiji i državama članicama s ciljem uvrštenja kinoksifena kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 20. ožujka 1996., smatra se da načelno zadovoljava uvjete u pogledu podataka i informacija predviđenih u Prilogu II. i, za sredstvo za zaštitu bilja koje sadrži dotičnu aktivnu tvar, u Prilogu III. Direktivi.
   Članak 2.
   Ova je Odluka upućena državama članicama.

      Sastavljeno u Bruxellesu 28. lipnja 1996.

            Za Komisiju

         Ritt BJERREGAARD

            Članica Komisije

      (1)  SL L 230, 19.8.1991., str. 1.

      (2)  SL L 65, 15.3.1996., str. 20.


title: 98/293/EEZ: Odluka Komisije od 22. travnja 1998. o stavljanju na tržište genetski modificiranog kukuruza ( Zea mays L. linije T25), na temelju Direktive Vijeća 90/220/EEZ  Tekst značajan za EGP

text:
               03/Sv. 025

               HR

               Službeni list Europske unije

               62

         31998D0293

               L 131/30

               SLUŽBENI LIST EUROPSKE UNIJE

               22.04.1998.

      ODLUKA KOMISIJE

   od 22. travnja 1998.
   o stavljanju na tržište genetski modificiranog kukuruza (Zea mays L. linije T25), na temelju Direktive Vijeća 90/220/EEZ
   (Tekst značajan za EGP)
   (98/293/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/220/EEZ od 23. travnja 1990. o namjernom ispuštanju genetski modificiranih organizama u okoliš (1), kako je zadnje izmijenjena Direktivom Komisije 97/35/EZ (2), a posebno njezin članak 13.,
   budući da članci od 10. do 18. Direktive 90/220/EEZ utvrđuju postupak Zajednice koji omogućuje nadležnim tijelima pojedine države članice da daju pristanak za stavljanje na tržište proizvoda koji sadrže ili se sastoje od genetski modificiranih organizama;
   budući da je prijava o stavljanju na tržište takvog proizvoda podnesena nadležnim tijelima Francuske;
   budući da su nadležna tijela Francuske naknadno proslijedila dosje o tom pitanju Komisiji s povoljnim mišljenjem;
   budući da su nadležna tijela ostalih država članica iznijela primjedbe na spomenuti dosje;
   budući je podnositelj obavijesti naknadno izmijenio predloženu oznaku u izvornom dosjeu tako da:

               —

               na vrećama sjemenja koje će se prodati poljoprivrednicima navede kako je proizvod genetski modificiran kako bi postao tolerantan na herbicid amonijev glufosinat,

               —

               navede bilo na oznaci vreća sjemenja koje će se prodati poljoprivrednicima ili na popratnoj dokumentaciji da će radi osnovne genetske modifikacije možda biti potrebno primijeniti posebne zahtjeve u vezi s označivanjem uzgojenog materijala te

               —

               dostavi podatke u vezi s genetski modificiranim usjevima koji su predmet ove prijave proizvedenim od strane ili uz dozvolu Hoechst Schering AgrEvo GmbH izvan Zajednice, onim tvrtkama za koje se zna da uvoze dotične usjeve u Zajednicu za preradu;

         budući da je podnositelj ponude naknadno dopunio izvorni dosje daljnjim podacima;
   budući da je, u skladu s člankom 13. stavkom 3. Direktive 90/220/EEZ, Komisija dužna donijeti odluku u skladu s postupkom utvrđenim u članku 21. te Direktive;
   budući da je Komisija tražila mišljenje odgovarajućeg Znanstvenog odbora osnovanog Odlukom Komisije 97/579/EZ (3) o ovom dosjeu; budući da je Znanstveni odbor za bilje dostavio mišljenje 10. veljače 1998. u kojem je zaključio da nema razloga vjerovati da bi uvoz ovog proizvoda s namjerom da se koristi kao bilo koje drugo kukuruzno zrnje mogao imati bilo kakve štetne posljedice za zdravlje ljudi i okoliš;
   budući da je Komisija nakon razmatranja svake pojedine primjedbe podnesene u svjetlu Direktive 90/220/EEZ, podataka podnesenih u dosjeu i mišljenja Znanstvenog odbora za bilje zaključila kako nema razloga vjerovati da će uvođenje gena koji kodira fosfinotricin-acetiltransferazu i skraćenoga gena koji kodira beta-laktamazu u kukuruz imati ikakve štetne posljedice za zdravlje ljudi i okoliš;
   budući da je odobrenje za primjenu kemijskih herbicida na bilje i procjena utjecaja njihove primjene na zdravlje ljudi i okoliš ulazi u područje Uredbe Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (4), kako je zadnje izmijenjena Direktivom Komisije 97/73/EZ (5), a ne u područje Direktive 90/220/EEZ;
   budući da članak 11. stavak 6. i članak 16. stavak 1. Direktive 90/220/EEZ predviđaju dodatne zaštitne mjere ako se pojave podaci o rizicima u vezi s predmetnim proizvodom;
   budući da su mjere predviđene ovom Odlukom u skladu s mišljenjem odbora osnovanog na temelju članka 21. Direktive 90/220/EEZ,
   DONIJELA JE OVU ODLUKU:
   Članak 1.
   1.   Ne dovodeći u pitanje ostalo zakonodavstvo Zajednice, a posebno Direktive Vijeća 66/402/EEZ (6) i 70/457/EEZ (7) i Uredbu (EZ) br. 258/97 Europskog parlamenta i Vijeća (8) i podložno stavku 2. ovog članka, daje se pristanak nadležnim tijelima Francuske za stavljanje na tržište sljedećeg proizvoda, koji je prijavio AgrEvo France (Ref. C/F/95/12/07):
   zrna i sjemenja genetski modificiranog kukuruza (Zea mays L.) s povećanom tolerancijom na amonijev glufosinat iz kukuruzne linije HE/89 genetske promjene T25, koji je transformiran koristeći plazmid pUC/Ac koji sadrži:

               (a)

               sintetički pat gen koji kodira fosfinotricin-acetiltransferazu koji regulira promotor 35S i terminator sekvence iz mozaičkog virusa cvjetače; te

               (b)

               skraćeni gen beta-laktamaze kojem nedostaje oko 25 % gena s kraja 5Y, koji, kad je cjelovit, kodira otpornost na betalaktamski antibiotik i Col E1 izvor replikacije pUC.

         2.   Pristanak se odnosi na svaki potomak dobiven križanjem predmetnog proizvoda s bilo kojim tradicionalno uzgojenim kukuruzom.
   Članak 2.
   Ova je Odluka upućena državama članicama.

      Sastavljeno u Bruxellesu 22. travnja 1998.

            Za Komisiju

         Ritt BJERREGAARD

            Članica Komisije

      (1)  SL L 117, 8.5.1990., str. 15.

      (2)  SL L 169, 27.6.1997., str. 72.

      (3)  SL L 237, 28.8.1997., str. 18.

      (4)  SL L 230, 19.8.1991., str. 1.

      (5)  SL L 353, 24.12.1997., str. 26.

      (6)  SL 125, 11.7.1966., str. 2309/66.

      (7)  SL L 225, 12.10.1970., str. 1.

      (8)  SL L 43, 14.2.1997., str. 1.


Odluka Komisije od 18/04/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8445 - DUFERCO ENERGIA / ENERGHE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)